armvectores/hy_wikipedia_2023 huggingface dataset:
Deutsche Welle

Deutsche Welle, գերմանական մեդիաընկերություն, տեղակայված է Բեռլինում և Բոննում։ Պատրաստում է ռադիո և հեռուստատեսային հաղորդումներ, որոնք տարածվում են ողջ աշխարհում։ Ընկերության կայքը հասանելի է 30 լեզուներով։ Առաջին անգամ ռադիոեթերը կայացել է 1953 թվականի մայիսի 3-ին։ Մինչ 2003 թ. ընկերության կենտրոնը գտնվում էր Քյոլնում, իսկ 50-ամյա հոբելյանի կապակցությամբ տեղափոխվել է նորակառույց շինություն Բոննում։ Ռադիոհաղորդումները հասանելի են 36 լեզվով, ընդ որում գերմաներեն, անգլերեն, ռուսերեն, պարսկերեն, իտալերեն, արաբերեն, չիներեն։ Ընկերությունը վերասկվում է ARD հանրային մեդիահոլդինգի կողմից։


== Ղեկավարություն ==
Էրիկ Բեթերման (de: Erik Bettermann) - Deutsche Welle գլխավոր տնօրեն.
Քրիստոֆ Լանց (de: Christoph Lanz) - Deutsche Welle ռադիո, հեռուստատեսային և համացանցի նախագծերի պետ.
Ինգո Մաննթոյֆել (de: Ingo Mannteufel) - Արևմտյան Եվրոպայի բաժնի պետ և ռուսերեն բաժնի գլխավոր խմբագիր.


== Արտաքին հղումներ ==

Պաշտոնական կայք (Գերմաներեն)
Պաշտոնական կայք (ռուսերեն)
Պաշտոնական վիդեոալիք YouTube կայքում (Գերմաներեն)
DW-TV արցանց հեռարձակում Archived 2012-10-06 at the Wayback Machine. (անգլերեն)


== Ծանոթագրություններ ==
Քվեմո Ճալա

Քվեմո Ճալա (վրաց.՝ ქვემო ჭალა), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Կասպից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1075 մարդ։


== Ծանոթագրություններ ==
Մեդեա (Եվրիպիդես)

Անվան այլ կիրառումների համար տե՛ս՝ Մեդեա (այլ կիրառումներ)
«Մեդեա», հույն ողբերգակ Եվրիպիդեսի ողբերգություն։ Առաջին անգամ բեմադրվել է մ.թ.ա. 431 թ.։ Հաջողություն չի ունեցել՝ արժանանալով միայն վերջին՝ երրորդ մրցանակի։ Ողբերգության մեջ պատմվում է Կողքիսի առասպելական արքայադուստր կախարդուհի Մեդեայի կյանքի դրվագներից մեկի մասին, երբ չուզենալով հանդուրժել իր ամուսնու՝ Յասոնի դավաճանությունը, որը քաղաքական նկատառումներով որոշել էր ամուսնանալ Կորնթոսի արքա Կրեոնի աղջկա հետ, նա նախ թունավորում է Յասոնի հարսնացուին, ապա իր երկու երեխաներին, այնուհետև իր պապի՝ արևի աստված Հելիոսի ընծայած կախարդական կառքով թռչում, հեռանում է Աթենք՝ տանելով սպանված երեխաների դիակները ու սկսելով նոր կյանք։


== Աղբյուրներ ==
Հին հունական ողբերգություններ, Երևան, 1990։
Կոլյուպանովկա (գյուղ, Սուրսկի շրջան)

Կոլյուպանովկա (ռուս.՝ Колюпановка), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուբաժարա ազգային պարկ

Ուբաժարա ազգային պարկ (պորտ.՝ Parque Nacional de Ubajara), ազգային պարկ Սեարա նահանգում, Բրազիլիա։ Այն երկրի 35 ազգային պարկերից ամենափոքրն է և հայտնի է Ուբաժարա քարանձավով։


== Տեղագրություն ==
Պարկը գտնվում է Կաատինգայում։ Ընդգրկում է 6271 հա տարածք։ Ստեղծվել է 1959 թվականի ապրիլի 30-ին 45.954 հրամանագրով, սակայն փոփոխության է ենթարկվել 1973 թվականի ապրիլի 26-ին ու 2002 թվականի դեկտեմբերի 13-ին։ Ազգային պարկը գտնվում է Չիկո Մենդեսի ինստիտուտի վերհսկողության տակ՝ կենսաբազմազանության պահպանության համար։ Պարկը տեղակայված է Ուբաժարա, Տիանգուա, Ֆրեշեյրինյա և Սեարա մունիցիպալիտետներում։ Արևմուտքից Ուբաժարային սահմանակից է Սերրա դա Իբյապաբա բնապահպանական տարածքը։
Պարկի արևմտյան մասը եզերում է Սեարայի ցածրավայրը և Իբիապաբայի սարահարթը։ Տարեկան տեղումների միջին քանակը կազմում է 1440 մմ։ Ջերմաստիճանը տատանվում է 16 °C-ից 28 °C, միջինը՝ 22 °C։ Ծովի մակարդակից գտնվում է 720-ից 840 մետր բարձրության վրա։ Բուսական աշխարհը բազմազան է. յուրօրինակ՝ անտառի մնացուկներով՝ մացառուտներով։


== Պահպանություն ==
Ազգային պարկը դասվում է Բնության պահպանության միջազգային միության պահպանված տարածքների II կատեգորիային։ Բնական էկոհամակարգերի մեծ էկոլոգիական հիմնախնդիրներն են՝ ապահովել գիտական հետազոտություններ, բնապահպանական կրթություն, բացօթյա հանգիստ և էկոտուրիզմ։ Պաշտպանված կենդանատեսակներից են օնցիլլան, պուման, Adelophryne maranguapensis և այլն։


== Ուբաժարա քարանձավ ==
Քարանձավը գտնվում է Իբիապա լեռների սարալանջին, Ֆորտալեզայից 320 կմ հեռավորության վրա։ Հայտնի է ստալակտիտներով և ստալագմիտներով։ Քարայրի կարելի է հասնել ճոպանուղու միջոցով։ Պարկում կան ջրվեժներ և արահետներ, որոնք անցնում են անտառի միջով։ Այցելություններին վերահսկում է շրջակա միջավայրի պահպանության ազգային մարմինը։ Մեկ այլ գրավչություններ են Մորո դե Սեուն՝ 820 մետր բարձրությամբ, Պիրանգի ջրվեժի ակունքը՝ Պեդրա դե Իտագուրուսուն։


== Պատկերասրահ ==

		
		
		


== Ծանոթագրություններ ==


== Աղբյուրներ ==
 (պորտուգալերեն) APA Serra da Ibiapaba, ISA: Instituto Socioambiental, https://uc.socioambiental.org/uc/594860, վերցված է 2017-02-10 
 (portuguese) Parque Nacional de Ubajara, Chico Mendes Institute for Biodiversity Conservation, արխիվացված  օրիգինալից 2018-11-09-ին, https://web.archive.org/web/20181109034408/http://www.icmbio.gov.br/portal/unidadesdeconservacao/biomas-brasileiros/caatinga/unidades-de-conservacao-caatinga/2134-parna-de-ubajara, վերցված է 2016-05-05 
 (portuguese) Unidade de Conservação: Parque Nacional de Ubajara, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=167, վերցված է 2016-05-05
Յակովլևկա (գյուղ, Լոզովայայի շրջան)

Անվան այլ կիրառումների համար տե՛ս՝ ՅակովլևկաՅակովլևկա (ուկրաիներեն՝ Яковлівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1922 թվականին։
2001 թվականի տվյալներով Յակովլևկա գյուղում բնակվում էր 696 մարդ։ Բնակավայրը զբաղեցնում է 1,36 կմ² տարածք։ Բնակչության խտությունը կազմում էր 511,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրուսենկա

Բրուսենկա (ռուս.՝ Брусенка), գետ Ռուսաստանում, Վոլոգդայի մարզում։ Հոսում է Նյուկսենսկի շրջանում։ Գետաբերանը տեղակայված է Սուխոնա գետի աջ ափին՝ 192 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008916
Հիդրոլոգիական ուսումնասիրությունների կոդը - 103000891
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիեռ Կարդեն

Պիեռ Կարդեն (ֆր.՝ Pierre Cardin, իտալերեն՝ Pietro Cardin, հուլիսի 2, 1922(1922-07-02)[…], Sant'Andrea di Barbarana, Սան Բիաջիո դի Կալալտա, Տրևիզո, Վենետո, Իտալիա - դեկտեմբերի 29, 2020(2020-12-29), Նյոյի սյուր Սեն), իտալական ծագումով ֆրանսիական դիզայներ։ Ֆրանսիայի խոշորագույն սեփականատերերից մեկը։


== Կենսագրություն ==
Պիեռ Կարդենը 14 տարեկանից ուսումնասիրել է շինարարության և նորաձևության հիմունքները։ 1939 թվականին տանից հեռանալով, մեկնել է Վիշի, որտեղ աշխատել է որպես դերձակ` կարելով հագուստներ հիմնականում կանանց համար։ Երկրորդ համաշխարհային պատերազմի տարիներին աշխատել է Կարմիր խաչում։ Պատերազմից հետո, 1945 թվականին տեղափոխվել է Փարիզ, որտեղ ուսումնասիրել է ճարտարապետություն և աշխատել նկարիչ-ձևավորող Ժաննա Պակենի նորաձևության տանը։ Նա աշխատել է նաև Էլզա Սկիապարելլիի հետ, իսկ 1947 թվականից` Քրիստիան Դիորի մոտ։ 1946 թվականին ստեղծել է Ժան Կոկտոյի «Գեղեցկուհին և հրեշը» կինոնկարի հանդերձանքը։ 1950 թվականին հիմնադրել է իր սեփական նորաձևության տունը։ Սկսնակ դիզայներին Քրիստիան Դիորը խորհուրդ է տվել` ասելով. «Վաճառիր թանկ, քանի որ տաղանդը պետք է գնահատվի»։
Պիեռ Կարդենը գերադասում էր աբստրակցիոնիզմի վերացական ոճը և երկրաչափական դիզայնը։ Նա առաջիններից մեկն էր ունիսեքս ոճում (1958 թ-ի հավաքածուն), որտեղ վերանում էր տղամարդու և կնոջ արտաքին տարբերությունը և համարվում էր նորաձևության ավանգարդիզմի ներկայացուցիչ։ 1960 թվականին նա խախտեց ավանդական դարձած այն մոտեցումը, որ նորաձևությունը կանանց համար նախատեսված արվեստ է և առաջին անգամ ստեղծեց տղամարդկանց հագուստի հավաքածու։
Պիեռ Կարդենը արտոնագրել է ավելի քան 500 գյուտ` նորաձևության բնագավառում։ Դրանցից են գունավոր զուգագուլպաները և բարձր կրկնակոշիկները, ծաղկավոր փողկապները, առանց օձիքի երկար պիջակները, կոճակներով նեղ տաբատները` սկզբնապես նախատեսված «Բիթլզ» խմբի համար և այլն։ Նա առաջիններից մեկն էր, որ զբաղվեց ջինսե հագուստների ուղղությամբ և երեխաների ու երիտասարդների հագուստներով։ Նա այն առաջին մոդելյորներից էր, ով սկսեց իր հագուստներն ու օծանելիքները վաճառել առավել ցածր գներով, դարձնելով դրանք հասանելի սպառողների լայն շրջանակների համար։ Բացի այդ, Պիեռ Կարդենը զբաղվել է կահույքի, ավտոմեքենաների և ինքնաթիռների սրահների դիզայնով։
Պիեռ Կարդենը Փարիզի հանրահայտ «Մաքսիմ» ռեստորանի և համանուն առևտրային ապրանքանիշի սեփականատերն է։ 1970 թվականին, որպես սեփականություն, ձեռք է բերել Փարիզի Café des Ambassadeurs թատերական համալիրը և վերանվանել իր պատվին` Espace Pierre Cardin: Որպես Մառլեն Դիտրիխի վերջին համերգային շրջագայության պրոդյուսեր, ելույթների համար նրան է տրամադրել այդ համալիրի համերգային դահլիճը։ Տարիների ընթացքում Պիեռ Կարդենը Փարիզի 8-րդ շրջանում և Ելիսեյան պալատի շրջակայքում ձեռք է բերել բազմաթիվ անշարժ գույք։
Պարգևատրվել է մի շարք ֆրանսիական և արտասահմանյան մրցանակներով ու պարգևներով։


== Ծանոթագրություններ ==
Օզոպո

Օզոպո (իտալերեն՝ Osoppo), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 3031 մարդ 2008 թվականի մարդահամարի տվյալների, բնակչության խտություն՝ 137 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 899311
Էլեկտրոնային փոստ՝ segretario@com-osoppo.regione.fvg.it
Պաշտոնական կայք՝ http://www.comune.osoppo.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Կուլդռե

Կուլդռե (էստ․՝ Kuldre), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 196 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիո-Սալադո

Ռիո-Սալադո (իսպ.՝ Río Salado - «աղի գետ»), գետ Հարավային Ամերիկայում, Պարանա գետի աջ վտակը։ Այն հոսում է Արգենտինայի Սալտայի, Սանտիագո Դել Էստերոյի և Սանտա Ֆե նահանգների տարածքներով։ Ունի 1300 կմ երկարություն, ավազանի տարածքը մոտ 160 հազար քառ. կմ է։ Վերին վտակում այն կոչվում է Գուաչինաս, ներքևում` Ջուրամիտոն կամ Ռիո-դե-Պասախ։
Գետը սկիզբ է առնում  Կենտրոնական Անդերի արևելյան լանջից։ Վերին հատվածում այն ունի լեռնային բնույթ. դուրս գալով Գրան Չակոյի հարթավայրից այն բաժանվում է մի քանի վտակի։ Ռիո-Սալադոյի միակ խոշոր վտակը Օրկոնես գետն է (Horcones): Այն թափվում է Պարանա գետ։ Գետի մոտակայքում է Տոստադո բնակավայրը։
Գետը հիմնականում սնվում է անձրևներով, հատկապես հորդառատ է լինում նոյեմբերից մինչև մարտը։ Ներկայումս գետը նավարկելի է։ Մայիսից մինչև սեպտեմբեր գետը ցամաքում է, երբեմն նույնիսկ չորանում` ձևավորելով ջրվեժների և աղի լճերի համակարգ. այստեղից էլ առաջացել է նրա անվանումը։
Սալտայի մոտ գտնվող գետի վերին հոսանքում կառուցվել է Կաբրա-Կորալ ջրամբարը։
2003 թվականի ապրիլի 28-ին Ռիո-Սալադոն կտրուկ հորդացավ` մի քանի ժամվա ընթացքում լցնելով Սանտա Ֆե քաղաքի մեկ երրորդը։ Փորձագետների կարծիքով, պատճառը եղել են անսովոր ծանր նստվածքները (ամսվա վերջին շաբաթվա ընթացքում 300-400 մմ)։ Արգենտինայում այս առաջին խոշոր ջրհեղեղը ավելի քան 40 հազար մարդու թողեց անօթևան։


== Ծանոթագրություններ ==


== Ծանոթագրություններ ==
Սադկի (գյուղ, Թելմանովսկի շրջան)

Անվան այլ կիրառումների համար տե՛ս՝ ՍադկիՍադկի (ուկրաիներեն՝ Садки), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Սադկի գյուղում բնակվում էր 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրահարված կանայք (վեպ)

Սիրահարված կանայք (անգլ.՝ Women in Love)․ անգլիացի գրող Դեյվիդ Հերբերթ Լոուրենսի հանրահայտ վեպը, որ հրատարակվել է 1920 թվականին։ Այն ավելի վաղ լույս տեսած Ծիածանը (1915 թ․) վեպի շարունակությունն է, ուր հեղինակի ուշադրության կենտրոնում են մնում Բրենգուեն ազգանունը կրող երկու քույրերի՝ Ուրսուլայի և Գուդրունի կյանքի և սիրո պատմությունը։
Գուդրուն Բրենգուենը, որը նկարիչ էր, կապվում է Ջերալդ Քրիչ անունով արվեստագետի հետ, սակայն նրանց հարաբերությունները լինում են կործանարար։ Ի հակադրություն սրա, հեղինակը ներկայացնում է մյուս քրոջ՝ Ուրսուլա Բրենգուենի սիրավեպը Ռուփերտ Բըրքինի հետ։ Վերջինս օտարված մտավորական է, որի շատ հայացքներ ասոցացվում են հեղինակի անձի հետ։ Ջերալդի և Ռուփերտի միջև ստեղծված ֆիզիկական և ֆիզիոլոգիական կապվածությունը հուզական հարաբերությունների ֆոնին դառնում է ավելի խորը և լարված։ Ժամանակագրական առումով, վեպը ներկայացնում է բրիտանական հասարակության կյանքը նախքան Առաջին համաշխարհային պատերազմը։


== Արտաքին հղումներ ==
Սիրահարված կանայք գուտենբերգի նախագծում
Արթուր Գրիգորյան (ֆուտբոլիստ)

Արթուր Հակոբի Գրիգորյան (հունվարի 29, 1985(1985-01-29), Ախալցխա, Վրացական ԽՍՀ, ԽՍՀՄ), հայկական ծագմամբ ռուսաստանաբնակ ֆուտբոլիստ, հարձակվող։


== Կարիերա ==
Արոթւր Գրիգորյանի պրոֆեսիոնալ կարիերայի առաջին ակումբները եղել են Նովորոսիյսկի «Չերնոմորեցը» և Վորոնեժի «Ֆակելը», սակայն այդ ակումբներում իր կարիերայի առաջին տարիների ընթացքում այդպես էլ չի խաղացել։ Առաջին անգամ ամբողջական խաղն անցկացրել է 2008 թվականին, երբ հանդես էր գալիս «Լոկոմոտիվ» (Լիսկի) ակումբում։ Հետագայում հանդես է եկել նաև Լիպեցկի «Մետալուրգում», Բելգորոդի «Սալյուտում» (Ռուսաստանի առաջին դիվիզիոնի թիմեր) և նորից «Չերնոմորեցում»։ 2011 թվականին տեղափոխվել է Մոգիլյովի «Դնեպր»՝ ստանալով 19-րդ համարը թիմում։


== Ակումբային ելույթների վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիս էջը ՌՖՄ ՊԱԴ-ի կայքում(ռուս.)
Ռաստվորովկա

Ռաստվորովկա (ռուս.՝ Растворовка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Կոտորյանկա գետի աջ ափին 12 կմ հեռավորության վրա։ Գետի երկարությունը 7,3 կմ է։ Գետի ակունքը գտնվում է Պոլյանա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019722
Հիդրոլոգիական ուսումնասիրությունների կոդը - 110001972
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեծ տափաստան

Մեծ տափաստան կամ Եվրասիական տափաստան, Եվրասիա մայրցամաքի կենտրոնում տեղակայված խոշոր տափաստանային էկոտարածաշրջան։ Ձգվում է Արևելյան Եվրոպայից համարյա մինչև Խաղաղ օվկիանոսի ափերը։ Մեծ տափաստանը հնուց բնակեցված է եղել տարբեր քոչվոր ազգերով և խթանել է այդ ազգերի և եվրոպական մշակույթների փոխազդեցության (Մոնղոլների արևմտյան արշավանքը)։ Մեծ տափաստանը բյուրավոր ազգերի սկիզբ է դարձել, այդ թվում ուրալյան, սինակովկասյան, ալթայան և աֆրասիական (որոշ հետազոտողների համաձայն նաև հնդևրոպական) լեզվաընտանիքի ազգերի։
Կափու-Մահմուդքյոյ

Կափու-Մահմուդքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռանքուսի շրջան

Ռանքուսի շրջան (արաբ․՝ ناحية رنكوس‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Թելլի գավառի երեք շրջաններից մեկը։
Վարչական կենտրոնն Ռանքուս քաղաքն է։ 2004 թվականի տվյալներով բնակչությունը կազմել է 11,158 մարդ։ Քաղաքն ու շրջակա ավանները կազմում են 196.70 քառ.կմ տարածք։
Ունի 8 գյուղ և ավան

Այն Դարա (արաբ․՝ عين دره‎‎), բնակչություն՝ 63
Ալ-Ֆայադիյա (արաբ․՝ الفياضية‎‎), բնակչություն՝ 785
Ալ-Ջարնիյա (արաբ․՝ الجرنية‎‎), բնակչություն՝ 271
Ալ-Մահաբա (արաբ․՝ المحبة‎‎), բնակչություն՝ 100
Ալ-Նուր (արաբ․՝ النور‎‎), բնակչություն՝ 55
Ռանքուս (արաբ․՝ رنكوس‎‎), բնակչություն՝ 7,717
Սաբնա (արաբ․՝  سبنة‎‎), բնակչություն՝ 94
Հոաշ Արաբ (արաբ․՝ حوش عرب‎‎), բնակչություն՝ 2,073


== Ծանոթագրություններ ==
Ամենայն մարմին խոտ է

Ամենայն մարմին խոտ է (անգլ.՝ All Flesh is Grass անվանումը նաև թարգմանվում է ինչպես՝ ամենայն կենդանի...), գիտա-ֆանտաստիկ վեպ, որի հեղինակը Քլիֆորդ Սայմակն է։ Այս ստեղծագործությունը հեղինակի ամենահայտնի և ամենահաջողված ստեղծագործություններից մեկն է։ Վեպը առաջին անգամ ռուսերեն հրատարակվել է 1968 թվականին, իսկ 1998 թվականին այն ընդգրկվել է «Քլիֆորդ Սայմակ․ հատընտիր» հավաքածուի մեջ (290 000 օրինակ հրատարակությամբ)։ Վեպը ռուսերեն լեզվով վերահրատարակվել է ավելի քան 20 անգամ։


== Սյուժե ==
Վեպի գլխավոր հերոս Բրեդշոու Կարտերն է՝ նախկին ապահովագրական գործակալ, որն ապրում է Միլվիլլ քաղաքում։ Քաղաքը հայտնվեց բոլորի ուշադրության կենտրոնում, երբ շրջապատվեց անտեսանելի խոչընդոտով, որով միայն մարդիկ կարող էին անցնել։ Այս ամենի մեղավորը շուշաներն էին։ Հենց Բրեդշոուի հայրն էր ժամանակին գտել այդ շուշանները և տնկել Միլվիլլիով մեկ։ Բայց պարզվեց, որ այդ ծաղիկները ուրիշ աշխարհից էին, որը գտնվում էր Երկրի վրա, բայց ժամանակային առումով տարբերվում էր մի քանի վայրկյանով։ Կարտերը ընկնում է այդ աշխարհ։ Նա նաև իմանում է, որ այդ ծաղիկները կարող են ընդունել ցանկացած երկրային բույսի տեսք։ Սյուժեն զարգանում է այնպես, որ Միլվիլլի վրա պատրաստվում են ջրածնային ռումբ գցել։ Բարեբախտաբար Կարտերը ելք է գտնում ստեղծված իրավիճակից։ Այս հարցում նրան օգնում է տեղացի հարբեցող Շկալիկ Գրանտը։


== Հետաքրքիր փաստեր ==
Միլվիլլ - այս անվանումով քաղաքը գտնվում է Վիսկոնսիի մարզում։ Այս քաղաքում է ծնվել և մեծացել Քլիֆորդ Սայմակը։
Գրքի անվանումը վերցրված է Հին Կտակարանի Եսայու մարգարեության 40:6 հատվածից, որը նաև նշվում է Նոր Կտակարանի Պետրոսի Առաջին թղթի 1:24 բաժնում
Քանի որ գրքի անունը վերցված էր Աստվածաշնչից, Խորհրդային Միության ժամանակ այն անվանափոխվել էր և կոչվել «Ամեն կենդանի»։


== Ծանոթագրություններ ==
Ռուբիկի գունդ

Ռուբիկի գունդ (Ռուբիկ 360, Ռուբիկի գնդակ, Ռուբիկի ոլորտ), մեխանիկական գլուխկոտրուկ, որը հորինվել է 2009 թվականին ու արտոնագրվել հունգարացի քանդակագործ և ճարտարապետության դասախոս Էռնյո Ռուբիկի կողմից։ Ներկայացվել է 2009 թվականի փետրվարի 5-ին խաղալիքների Նյուրնբերգյան միջազգային տոնավաճառում։ Մեծ Բրիտանիայում գլուխկոտրուկը սկսել է վաճառվել 2009 թվականի հուլիսի 13-ից։
Գլուխկոտրուկն իրենից ներկայացնում է մեկը մյուսի մեջ մտնող, առանցքների վրա պտտվող երեք թափանցիկ ոլորտ։ Կենտրոնական ոլորտի ներսում 6 գունավոր գնդիկներ են։ Ամբողջ նպատակն այն է, որ արտաքին ոլորտում հերթականությամբ դասավորվեն միևնույն գույնի գնդակները։
Ինքը Էռնյո Ռուբիկը հայտարարել է, որ չնայած հանձնարարությունը առաջին հայացքից թվում է հեշտ, լուծումը շատ ու շատ դժվար է, քանի որ խաղի մեջ խառնվում է ձգողության ուժը։
Լոնդոնում կայացած շնորհանդեսի ժամանակ նոր գլուխկոտրուկը իր սրամիտ լուծումներով զարմացրեց մասնագետներին։ Այդ դեպքում, ի տարբերություն խորանարդիկի, գլուխկոտրուկի լուծման համար պահանջվում էին ձեռքի առավել դժվար շարժումներ։
Որպեսզի հավաքվի գլուխկոտրուկը, պահանջվում է դասավորել տարբեր գույնի 6 գնդերը կենտրոնական ոլորտից դեպի արտաքին ոլորտ։ Դրա համար պետք է գնդերը անցնեն միջին ոլորտի միջով, որն ունի երկու անցք։


== Տես նաև ==
Ռուբիկի խորանարդ
Ռուբիկի օձ


== Ծանոթագրություններ ==


== Արտաքին հղումներ ==
Ռուբիկի պաշտոնական կայք Archived 2016-10-19 at the Wayback Machine.
Ռուբիկի երկրպագուների կայք Archived 2010-11-27 at the Wayback Machine.
Ռուբիկ 360 տեսաժապավեն
Հանգստի ժամանակը՝ շաբաթից երկուշաբթի

«Հանգստի ժամանակը՝ շաբաթից  երկուշաբթի» (ռուս.՝ «Время отдыха с субботы до понедельника»), խորհրդային գեղարվեստական ֆիլմ, որը նկարահանել է ռեժիսոր Իգոր Տալանկինը Յուրի Նագիբինի «Համբերություն» պատմվածքի մոտիվներով և «Центр» ռոք խմբի երաժշտությամբ, որի մասնակիցները նույնպես նկարահանվել են ֆիլմում։


== Սյուժե ==
Կայացած և ապահովված ոչ երիտասարդ գիտնականների ամուսնական զույգը երկու մեծահասակ երեխաների հետ «Դմիտրի Ֆուրմանով» զբոսանավով մեկնում է ուղևորության Լենինգրադ-Վալաամ-Լենինգրադ հանգստյան օրվա երթուղով։
Վալաամ կղզում էքսկուրսիայի ժամանակ ամուսինները վիճում են, և Աննան միայնակ է ուղորվում նախկին վանք, որտեղ ապրում են հաշմանդամները։ Իր համար անսպասելի Աննան ճանաչում է նավավարին՝ իր ու ամուսնու պատանեկության ընկեր Պավելին, որին, ինչպես իրեն թվում էր, ինքը սիրել է ամբողջ կյանքում և միշտ սպասել հանդիպման, թեև նրան զոհված էր համարում Հայրենական մեծ պատերազմի ժամանակ։ Բայց Պավելը, որը կորցրել է ոտքը և պրոթեզով է, հաշմանդամ, ավելի սթափ է նայում իրենց հանդիպման։ Նա հրաժարվում է Լենինգրադ տեղափոխվել Աննայի հետ, որը որոշել է նոր կյանք սկսել սիրելիի հետ, և նա վերադառնում է ջերմանավ՝ իր ամուսնու և երեխաների մոտ։


== Դերերում ==
Ալլա Դեմիդովա – Աննա
Վլադիսլավ Ստրժելչիկ – Ալեքսեյ Սկվորցով
Ալեքսեյ Բատալով – Պավել
Դարյա Միխայլովա – Տանյա
Միխայիլ Նեգանով – Պաշա


== Նկարահանող խումբ ==
Սցենարի հեղինակ և բեմադրող ռեժիսոր՝ Իգոր Տալանկին
Բեմադրող օպերատորներ՝ Գեորգի Ռեռբերգ, Պավել Լեբեշև
Բեմադրող նկարիչ՝ Վալերի Ֆիլիպով
Երաժշտություն՝ Ալեքսեյ Լոկտևի և Վասիլի Շումովի, «Центр» ռոք խմբի կատարմամբ


== Ծանոթագրություններ ==


== Արտաքին հղումներ ==
«Հանգստի ժամանակը՝ շաբաթից երկուշաբթի» «Энциклопедия отечественного кино» կայքում
Սամոլյուբովո (այլ կիրառումներ)

Սամոլյուբովո, կարող է վերաբերել՝

Սամոլյուբովո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Սամոլյուբովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Դեկալբ շրջան (Իլինոյս)

Դեկալբ շրջան (անգլ.՝ DeKalb County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.642 կմ² է, բնակչությունը՝ 105.160 մարդ (2010 թ. տվյալներով)։ Շրջկենտրոնն է Սիկամոր բնակավայրը։ Կազմավորվել է 1837 թ.։
Գյունդաշ Ներքին

Գյունդաշ Ներքին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կրաչկի (գյուղ, Խմելնիցկիի շրջան)

Կրաչկի (ուկրաիներեն՝ Крачки), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Կրաչկի գյուղում բնակվում էր 133 մարդ։ Բնակավայրը զբաղեցնում է 0,9 կմ² տարածք։ Բնակչության խտությունը կազմում էր 147,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուրի Զուբակով

Յուրի Զուբակով (ռուս.՝ Юрий Антонович Зубаков, նոյեմբերի 27, 1943(1943-11-27), Չիտա, ՌԽՖՍՀ, ԽՍՀՄ - հոկտեմբերի 18, 2022(2022-10-18)), ռուս դիվանագետ։


== Կենսագրություն ==
1963-1966 թվականներին ծառայել է Խաղաղօվկիանոսյան նավատորմում։
1966 թվականից աշխատել է ԽՍՀՄ Պետական անվտանգության կոմիտեի մարմինների տարբեր պաշտոններում։ 1970 թվականի թվականին ավարտել է ԽՍՀՄ Պետական անվտանգության կոմիտեի բարձրագույն դպրոցը՝ «փաստաբան-իրավագետ» մասնագիտությամբ։

1991-1996 թվականներ՝ Ռուսատսանի Դաշնության ներքին հետախուզության ծառայության տնօրենի տեղակալ։
1996-1998 թվականներին եղել է Ռուսաստանի Դաշնության արտաքին գործերի նախարարի տեղակալ։
1998 թվականից մինչև 1999 թվականը եղել է Ռուսաստանի Դաշնության կառավարական համակարգի ղեկավար. Եվգենի Պրիմակովի կառավարությունում Ռուսաստանի Դաշնության նախարար։
1999-ից մինչև 2003 թվականը Լիտվայի Հանրապետությունում եղել է Ռուսաստանի Դաշնության արտակարգ և լիազոր դեսպան։
2003 թվականից մինչև 2004 թվականը Մոլդավիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
2004-ց մինչև 2011 թվականը եղել է Ռուսաստանի Դաշնության Անվտանգության խորհրդի քարտուղար տեղակալ։


== Անձնական կյանք ==
Ամուսնացած է, ունի մեկ դուստր և մեկ որդի։


== Դիվանագիտական աստիճան ==
Արտակարգ և լիազոր դեսպան (1996 թվականի հուլիսի 25)


== Ծանոթագրություններ ==


== Արտաքին հղումներ ==
Совет безопасности РФ. Ю.А.Зубаков
Урал-пресс «Политика»(չաշխատող հղում)
Российская газета
Էստադիլյա

Էստադիլյա (իսպ.`Estadilla), բնակավայր և մունիցիպալիտետ Իսպանիայում։ Գտնվում է Ուեսկա  գավառում, ինքնավար Արագոն մարզում։ Մունիցիպալիտետի մի մասը գտնվում է Սամոնանտո  դե Բարբարստո շրջանում։ Տարածքը զբաղեցնում է  46,8 կմ2։ Բնակչությունը` 860 մարդ (2010 թվականի տվյալներով)։ Գտնվում է պրովինցիայի վարչական կենտրոնից 62 կմ հեռավորության վրա։
Հայաստանի ազգային ռադիոյի սիմֆոնիկ նվագախումբ

Հայաստանի ազգային ռադիոյի սիմֆոնիկ նվագախումբ, կազմակերպվել է 1966 թվականին (պաշտոնապես գործել է 1967 թվականից), Երևանում, Օհան Դուրյանի նախաձեռնությամբ, որպես հեռուստատեսության և ռադիոյի սիմֆոնիկ նվագախումբ. գլխավոր դիրիժոր՝ Յուրի Դավթյան (1966-1968 և 1992-1994), հիմնադիր և գեղարվեստական ղեկավար Օ. Դուրյան (1967-1974 և 1991 թվականներից), 1969-1990 թվականներին գլխավոր դիրիժոր՝ Ռաֆայել Մանգասարյան (1974 թվականից, միաժամանակ, ընդհատումով, գեղարվեստական ղեկավար), 1986-1988 թվականին և 1990-1991 թվականներին՝ գեղարվեստական ղեկավար և գլխավոր դիրիժոր՝ Է. Խաչատրյան։ Նվագացանկը ընդգրկում է հայկական, ռուսական և արևմտաեվրոպական դասական և արդի կոմպոզիտորների երկեր։ Նվագախմբի կատարումներով «Մելոդիա» ֆիրման թողարկել է ձայնասկավառակներ։ Նվագախմբի հետ ելույթներ են ունեցել անվանի երաժիշտ-կատարողներ՝ Արամ Խաչատրյանը, Միքայել Մալունցյանը, Գոհար Գասպարյանը, Օթար Թաքթաքիշվիլին, Լիլի Չուգասզյանը, Լուսին Ամարան, Մեդեա Աբրահամյանը, Լուսինե Զաքարյանը, Ս. Ֆրանսուան, Դ. Վարժապետյանը և ուրիշներ։ Նվագախումբը համերգներով հանդես է եկել Մոսկվայում, Թբիլիսիում, Ռիգայում, Տալլինում, Կիևում, 1995 թվականին՝ Կաննում, Մարսելում, Իերում (Ֆրանսիա) և այլուր։ 1999 թվականին նվագախումբը կոչվել է Օհան Դուրյանի անունով։


== Տես նաև ==
Հայաստանի ազգային ռադիոյի էստրադային–սիմֆոնիկ նվագախումբ
Սուրբ Անտոնիոս Պադովացու Ֆրանցիսկյան վանք

Սուրբ Անտոնիոս Պադովացու Ֆրանցիսկյան վանքը (խորվ.՝ Franjevački samostan sv. Antuna Padovanskog), Կաթոլիկ ֆրանցիսկյան վանք է Խորվաթիայի Կոպրիվնիցա քաղաքում. Հիմնադրվել է 1290 թվականին։ Ժամանակակից եկեղեցին հիմնադրվել է 1685 թվականին, իսկ վանական կառույցների համալիրը հիմնադրվել է 1923 թ.- ից 1924 թթ․։ Ընդգրկված է Խորվաթիայի Հանրապետության մշակութային արժեքների ցուցակում (կոդ P-4382)։


== Պատմություն ==
Ֆրանցիսկյան վանքը Կոպրիվնիցայում հիմնադրվել է մոտ 1290 թվականին՝ Սուրբ Ֆրանցիսկոսի միաբանության ստեղծման նույն դարում։ Վանքը մտնում էր Պեչի թեմի մեջ։ Վանքը նախ օծվել է սուրբ Հակոբի, ապա՝ սուրբ Մարիամի անարատ հղիության պատվին։
XIV դարում վանքը տուժել է ռազմական գործողություններից և վերականգնվել է Եղիսաբեթ Բոսնիացի թագուհու միջոցներով, բայց XV դարում աստիճանաբար անկում է ապրել և լքվել է վանականների կողմից։ XVII դարի երկրորդ կեսին ֆրանցիսկյան Կոպրիվնիցա համայնքը վերականգնվել է, 1668 թվականին վերակառուցվել է հին եկեղեցին։ 1675 թ.-ից 1680 թթ․ կառուցվեց վանքի նոր քարե շինությունը, 1685 թվականին ավարտվել է վանական եկեղեցու կառուցումը, որն, ինչպես և ամբողջ եկեղեցին ստացել է Անտոնիոս Պադովացու անունը։
1778 թվականին վանքը տուժել է երկրաշարժից, իսկ Նապոլեոնյան պատերազմների ժամանակ ֆրանսիական զորքերի կողմից որպես զորանոց օգտագործվելուց։ XIX դարում այն վերականգնվել է, բայց Զագրեբի 1880 թվականի նոր երկրաշարժը վանքին մեծ վնասներ պատճառեց։ 1923 թ.-ից 1924 թվականներին վանքի ոչ պիտանի դարձած բնակելի շինությունները ոչնչացվել են, սակայն դրանց տեղը նորերն են կառուցվել։ Այդպիսով՝ վանական համալիրի կառույցներից միայն եկեղեցին է, որ XVII դարի է։


== Ներկա վիճակ ==
Կոպրիվնիցայի վանքը գործող ֆրանցիսկյան վանք է։ Եկեղեցին բաց է զբոսաշրջիկների համար։ 1983 թվականից Կոպրիվնիցայի գյուղերի առաջնորդարանը գտնվում է այս վանքում։


== Գրականություն ==
Paškal Cvekan, Tristo godina samostana i crkve u Koprivnici: 1675.-1975., Koprivnica 1975.
Milan Prelog, Ivanka Reberski, ur., Koprivnica — grad i spomenici, Zagreb 1986. ISBN 86-80195-01-4


== Ծանուցումներ ==


== Արտաքին հղումներ ==
http://ofm-koprivnica.multilink.hr Archived 2014-06-10 at the Wayback Machine.
О монастыре на городском сайте Archived 2014-08-12 at the Wayback Machine.
Franjevački samostan i crkva sv. Antuna Padovanskog
Amnesiac

Amnesiac, Radiohead ռոք խմբի 5-րդ ալբոմը։ «Amnesiac» ալբոմը լույս է տեսել 2001 թվականին։ Այս ալբոմի վերնագիրը թարքմանաբար նշանակում է՝ «մարդ, ով տառապում է ամնեզիայով»։ Այս ալբոմի ամենահայտնի երգերն են՝ «Pyramid Song»-ը, «I Might Be Wrong»-ը և «Knives Out»-ը։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Dollars and Cents» և «Hunting Bears» երգերը։


== Երգացանկ ==
Packt Like Sardines in a Crushd Tin Box - 4։00
Pyramid Song - 4։49
Pulk/Pull Revolving Doors - 4։07
You and Whose Army? - 3։11
I Might Be Wrong - 4։54
Knives Out - 4։15
Morning Bell/Amnesiac - 3։14
Dollars and Cents - 4։52
Hunting Bears - 2։01
Like Spinning Plates - 3։57
Life in a Glasshouse - 4։34


== Սինգլներ ==
Pyramid Song - մայիսի 21, 2001 թվական
I Might Be Wrong - հունիսի 4, 2001 թվական
Knives Out - օգոստոսի 6, 2001 թվական


== Տես նաև ==
Թոմ Յորք
Pablo Honey (ալբոմ)
OK Computer (ալբոմ)
The Bends (ալբոմ)


== Արտաքին հղումներ ==
Интервью с Томом об альбоме
Интервью со Стенли Донвудом
Все треки по 30 секунд на last.fm
Սալենտո (Կամպանիա)

Սալենտո (իտալերեն՝ Cilento), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2033 մարդ, բնակչության խտությունը կազմում է 88,39 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 0974, հեռախոսային կոդ՝ (+39) 84070։
Կոմունայի հովանավորն է Սուրբ Վարվառան։ Տոնը նշվում է դեկտեմբերի 4-ին և հուլիսի 29-ին։
Քաղաքի կենտրոնական փողոցը Via Valante Marcello Scarpa-ն է։ Այստեղ են գտնվում քաղաքապետարանը, բժշկական կենտրոնը և խորտկարանը՝ «Լա Դոլչե Վիտա»։
Քաղաքապետն է Անջելո դե Մարկոն (2009 թվականից)։
Սալենտոն ունի 2009 բնակիչ 23 կմ² տարածքի վրա։ Բնակչության խտությունը կազմում է 88 մարդ/կմ²։ Կենտրոնը գտնվում է ծովի մակարդակից 420 մետր բարձրության վրա։
Հարևան համայնքներն են՝ Կազալ Վելինո, Կաստելնուովո Չիլենտո, Ջոյա, Լուստրա, Օմինյանո, Օրրիա, Պերիտո և Վալլո դելլա Լուկանիա։


== Ծանոթագրություններ ==
Փիլիսոփայական քար

Փիլիսոփայական քար (լատ.՝ lapis philosophorum), ըստ միջնադարյան ալքիմիկոսների նկարագրությունների՝ որոշակի ռեագենտ, որի միջոցով հնարավոր է իրականացնել մետաղների ոսկու վերափոխում (փոխարկում), ինչպես նաև ստեղծել կյանքի էլիքսիր։
Ալքիմիայի գլխավոր նպատակներից մեկը՝ երկու առեղծվածային նյութի պատրաստումն էր, որը կօգներ կատարելագործել մետաղները։ Առաջինը կոչվում էր «սպիտակ առյուծ»։ Այն կարող էր հասարակ մետաղները վերածել արծաթի։ Առավել կարևոր էր «փիլիսոփայական քարի» պատրաստումը, որը պետք է օժտված լիներ յուրահատուկ հատկությամբ. այն է՝ վերածել հասարակ մետաղները ոսկու։ Այն անվանում էին նաև կյանքի համադարման և կյանքի էլիքսիր։ Բացի այդ այն հանդիսանում էր հատուկ դեղորայք, որի լուծույթի ոսկե ըմպելիքի նույնիսկ շատ փոքր զանգվածների ընդունումը կնպաստեր զանազան հիվանդությունների բուժմանը, երիտասարդեցմանը, կյանքի տևողության երկարեցմանը։
Ալքիմիկոսների աշխատություններում «Փիլիսոփայական քարի» խորհրդանիշ է հանդիսանում իր պոչը ուտող վիշապ Իռոբոռոսը կամ մի էակ, որը առաջանում է փիլիսոփայության թագավորի և թագուհու միավորումից։
«Փիլիսոփայական քարը» հայտանաբերողներին անվանում էին ադեպտներ։
Իրական ալքիմիկոսների համար փիլիսոփայական քարը ոչ թե նպատակ էր, այլ զուտ միջոց։ Նրանց հետաքրքրում էր ինքը՝ «փիլիսոփայական քարը», նրանց հետաքրքրում էր այն, թե ինչպես է այն շնորհում հոգու ազատագրում, մեծարում իր տիրոջը։
Թեև շատերը «փիլիսոփայական քարը» համարում են հորինվածք, սակայն XX դարում փորձերի արդյունքում պարզվել է, որ հաճախ ոսկու շատ փոքրիկ զանգվածներ ստացվում են այլ էլեմենտներից՝ միջուկային շարժիչի հետ աշխատանքի արդյունքում։
«Փիլիսոփայական քարի» պատրաստման բաղադրատոմս («Մեծ Գրիմուար» գրքից)՝
Վալեկորսա

Վալեկորսա (իտալերեն՝ Vallecorsa), կոմունա Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 3110 մարդ, խտություննը կազմում է 80 մարդ/կմ²։ Տարածքը կազմում է 39 կմ²։ Փոստային ինդեքս՝ 03020։ Հեռախոսային կոդ՝ 0775։


== Արտաքին հղումներ ==
Պաշտոնական կայք (իտալ.)
Սարսի

Սարսի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(1355) Մագեբա

(1355) Մագեբա (անգլ.՝ Magoeba), աստերոիդ աստերոիդների գոտի ներքին մասում։ Հայտնաբերվել է 1935 թվականի ապրիլի 30-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 1,853573 ա. մ., առավելագույնը մոտենում է 1,771 ա. մ. հեռավորության վրա և հեռանում 1,9361 ա. մ.։ Արեգակի շուրջ մեկ ամբողջական պտույտ է կատարում 921,75 երկրային օրվա ընթացքում, իր ուղեծրով շարժվելով միջինում 0,390562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,83° անկյուն։
Մագեբա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1355) Մագեբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տելմա (քաղաքատիպ ավան, Ուսոլսկի շրջան)

Տելմա (ռուս.՝ Тельма), քաղաքատիպ ավան Ռուսաստանի Իրկուտսկի մարզի Ուսոլսկի շրջանի կազմում։
Բնակչությունը 2011 թվականին գրանցված տվյալներով կազմում էր 4576 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոգորկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԿրասնոգորկաԿրասնոգորկա (ուկրաիներեն՝ Красногірка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Կրասնոգորկա գյուղում բնակվում էր 138 մարդ։ Բնակավայրը զբաղեցնում է 0,567 կմ² տարածք։ Բնակչության խտությունը կազմում էր 243,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1860) Բարբարոսա

Անվան այլ կիրառումների համար տե՛ս՝ Բարբարոսա (այլ կիրառումներ)(1860) Բարբարոսա (անգլ.՝ Barbarossa), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 28-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,566065 ա. մ., առավելագույնը մոտենում է 2,0462 ա. մ. հեռավորության վրա և հեռանում 3,086 ա. մ.։ Արեգակի շուրջ մեկ ամբողջական պտույտ է կատարում 1501,41 երկրային օրվա ընթացքում, իր ուղեծրով շարժվելով միջինում 0,239774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1860) Բարբարոսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի ձայնը 2

Հայաստանի ձայնը 2 երաժշտական մրցույթ է, որը հեռարձակվել է Արմենիա հեռուստաընկերության եթերում։ Հայաստանի Ձայնը մրցույթի առաջին եթերաշրջանը հեռարձակվել է 2013 թվականի հոկտեմբերի 6-ից մինչև 2013 թվականի դեկտեմբերի 28-ը։ Մրցույթը բաղկացած էր 4 փուլից՝ կույր լսումներ, մենամարտ, նոկ-աուտ, գալահամերգներ։ Մրցույթը վարում էին Հովհաննես Ազոյանը, Նազենի Հովհաննիսյանը։ Կարմիր սենյակում և օրագրերում աշխատում էր Հակոբ Հակոբյանն էր։


== Մարզիչներ ==
Քրիստինե Պեպելյան (ծնվ. 1980 թ. ապրիլի 22, Երևան, Հայաստան), հայ փոփ երգչուհի։
Հայկ Հակոբյան (ծնվ.՝ օգոստոսի 25, 1973 թ.), առավել հայտնի Հայկո բեմական կեղծանվամբ, ՀՀ վաստակավոր արտիստ (2006 թ.), հայ փոփ երգիչ և երգահան, ով ներկայացրեց Հայաստանը Հելսինկիում կայացած Եվրատեսիլ 2007 երգի մրցույթում՝ զբաղեցնելով 8-րդ տեղը։
Շուշան Պետրոսյան (ծնվ. սեպտեմբերի 23, 1967), հայ երգչուհի, ՀՀ վաստակավոր արտիստ (2006 թ.)։ ՀՀ ԱԺ պատգամավոր 2012 թվականից՝ Հայաստանի Հանրապետական կուսակցության խմբակցության անդամ։
Միքայել Պողոսյան (ծնվ. 31 մայիսի, 1954, Երևան), դերասան, սցենարիստ, ռեժիսոր, երգիչ, պրոդյուսեր, ՀՀ վաստակավոր արտիստ։


== Թիմերը Գալահամերգների փուլում ==


=== Թիմ Քրիստինե ===
Աննա Խանչալյան
Անահիտ Շահբազյան
Լեոնա


=== Թիմ Հայկո ===
Վիգեն Ահարոնյան
Վալերա Մայրոմյան
Արմեն Հովհաննիսյան


=== Թիմ Շուշան ===
Քրիստինա Մանգասարյան
Մանե Սարգսյան
Վահե Իգիթյան


=== Թիմ Միքայել ===
Արևիկ Գրիգորյան
Սյուզի Սիրականյան
Չինար Իսոյան


== Արդյունքներ ==


== Հաղթողի մասին ==
Աննա Խանչալյանը ծնվել է 1996 թվականի մայիսի 19-ին Թբիլիսիում։2013 թվականին ավարտել է Թբիլիսիի 132 հանրային դպրոցի 12-րդ դասարանը։ 2008-ին մասնակցել է «Մեկ ազգ մեկ մշակույթ» փառատոնին, և նրան ընձեռվել է հնարավորություն երգել Երևանի հրապարակի բեմում։ 2011 թվականի դեկտեմբերի 3-ին «Քենդի» խմբի կազմում եկել է Հայաստան ներկայացրել են Վրաստանը Մանկանան Եվրատեսիլ 2011-ում և հաղթել։
Հայաստանի ձայնում՝ կույլ լսումներ փուլի ժամանակ նա ընտրեց Հայկոյին, սակայն մենամարտում Հայկոն առաջնությունը տվեց Արմեն Հովհաննիսյանին։ Մրցույթի սահմանած կանոններով Աննային «գողացավ» Քրիստինե Պեպելյանը, և Աննան պայքարը շարունակեց նրա թիմում։


== Տես նաև ==
Հայաստանի ձայնը 1
Իքս-Ֆակտոր
Իքս-Ֆակտոր (Հայաստան)
Հայ Սուպերսթար


== Ծանոթագրություններ ==
Ճանապարհին (ֆիլմ, 2010)

«Ճանապարհին» (անգլ.՝ On the Road) , ռեժիսոր Վալտեր Սալեսի գեղարվեստական ֆիլմը , նկարահանվել է Ջեք Քերուակի համանուն վեպի մոտիվներով։ Գլխավոր դերերում են Սեմ Ռայլին, Գարեթ Հեդլունդը, Քրիստեն Ստյուարտը։ Ֆիլմի նկարահանումները սկսվել են 2010 թվականի օգոստոսի 4-ին Մոնրեալում` Կանադայում, իսկ բյուջեն կազմել է 25 միլիոն դոլլար։ Ֆիլմի պրեմիերան տեղի է ունեցել 2012 թվականի մայիսի 23-ին՝ Կաննի կինոփառատոնի ժամանակ։ Ֆիլմը ներկայացվել է Ոսկե արմավենու ճյուղ բարձրագույն մրցանակի համար։


== Բովանդակություն ==
Ֆիլմի գործողությունները վերաբերում են 1940-ականներին վերջին։ Սցենարը հիմնված է  Ամերիկայի Միացյալ Նահանգներով ճանապարհորդության պատմության վրա, ընկերոջ՝ Նիլ Քեսիդիի (Դին Մորիարտի) և արդեն որոշակի ճանաչում ունեցող մի քանի գրողների հետ միասին, ինչպիսիք են Ուիլյամ Բերոուզը և Ալլեն Գինզբերգը ։


== Դերերում ==
Սեմ Ռայլի-Սել Պարադիզ
Հարրետ Հելունդ-Դին ՄորիարտիԿրիստեն Ստյուարդ-ՄերիլուԿիրստեն Դանստ-ԿամիլլԷմի Ադամս-ՋեյնՎիգո Մորտեսեն-Լիի ծեր գոմեշըՍթիվ Բուշեմի-ԷմիլիոԹոմ Սթարիջ-Կառլո ՄարկԷլիզաբեթ Մոսս-Գալատեյա ԴանկելԱլիս Բրահա-ԹերրիԴեննի Մորգան-Էդ Դանկել
Թարրերս Հովարդ-ՈւոլտերՌոկկի Մարկեուտ-Ալֆրեդ
Մարի-Ջիննետ 
Գուայ-Գաբրիել Լևեսկի


== Ծանոթագրություններ ==


== Արտաքին հղումներ ==
«На дороге»(անգլ.) ֆիլմը Internet Movie Database կայքում
«На дороге»(անգլ.) ֆիլմը Allmovie կայքում:
Cheers (Drink to That)

«Cheers (Drink to That)», բարբադոսցի երգչուհի Ռիհաննայի երգը նրա «Loud» (2010) հինգերորդ ստուդիական ալբոմից։ Երգը ստեղծվել է «The Runners» հիփ-հոփ խմբի կողմից և հիմնված է «I’m with You» երգի օրինակի վրա, որը հայտնվել է կանադացի երգչուհի Ավրիլ Լավինի (2002 թվական) «Let Go» առաջնաելույթային ալբոմում։ Երգը դրական արձագանքներ է ստացել երաժշտական քննադատների կողմից, որոնց մեծ մասը գովաբանել է «I’m with You» երգի հետ հաջող համադրումը՝ նշելով, որ ակումբային երգերի շարքում այն մեծ հաջողություն կարող է գրանցել իր համապատասխան լիրիկայի շնորհիվ։ Երգը ներառվել է «Loud Tour» համերգային շրջագայության երգերի ցանկում։ 2011 թվականի օգոստոսի 2-ին սինգլը ուղարկվել է ԱՄՆ-ի գլխավոր ռադիոհաճախականության ալիք։


== Ստեղծման պատմություն, թողարկում և կառուցվածք ==
Ռիհաննան «Loud» ալբոմի նոր սինգլի՝ «Cheers (Drink to That)» երգի թողարկման մասին առաջին անգամ հայտարարել է Twitter-ում, երբ պատասխանել է հայտնի ինտերնետ բլոգեր Պերես Հիլթոնին, որ ալբոմի իր սիրած երգը կլինի հաջորդ սինգլը։ «Cheers (Drink to That)» երգն Ամերիկայի Միացյալ Նահանգների ռադիոկայաններ է ուղարկվել 2011 թվականի օգոստոսի 2-ին։ Երգն ունի մի քանի հեղինակ, որոնցից մեկը հենց Ռիհաննան է, որպես պրոդյուսերներ հանդես են եկել «The Runners» հիփ-հոփ խմբի անդամները։ Ստեղծագործությունը համադրված է երգչուհի Ավրիլ Լավինի «Let Go» ալբոմի առաջնաելույթային «I’m with You» երգի հետ և իր կառուցվածքում ներառում է փոփ ռոքի երաժշտական տարրեր։


== Քննադատների արձագանքներ ==
«BBC Music»-ից Մարկ Սեվեջը նկարագրել է այս երգը որպես ժողովրդական, թռվռացող կիթառային ռիթմ՝ նախատեսված քաղաքային երեկույթների համար, որը Ռիհաննան նվիրել է «աշխարհի բոլոր կիսահարբեցողներին»։ Ռոբերտ Կոպսին «Digital Spy»-ից գովաբանել է Ավրիլ Լավինի երգի սեմփլի հաջողված օգտագործումը երգում, անվանելով այն «անհավանական աչքի ընկնող»։ Նա նաև հայտնել է այն կարծիքը, որ երգն ապագայում հաջողություն է ունենալու բարերում և ակումբներում՝ ի շնորհիվ երգի տեքստի, որը հղում է անում խմիչքին և միջոցառումներին։ «PopCrush» խմբից Էմի Սկիարետոն մեկնաբանել է ստեղծագործության երաժշտական ոճը՝ ասելով․ «Երգը լի է արևադարձային, կղզային, ճոճվող ռիթմով, որը բացահայտվում է ամբողջ «Loud» ալբոմում և վերադարձնում է երգչուհուն իր բարբադոսյան արմատներին»։ Սկիարետոն նաև նշել է, որ երգն իր լիրիկական ոճով կարող է դառնալ շատ հայտնի բարերում և ակումբներում։


== Չարտեր ==


== Թողարկման ժամանակագրություն ==


== Ծանոթագրություններ ==
Lamborghini Countach (երգ)

«Lamborghini Countach», ռուս հիփ հոփ արտիստ Էլջեյի երգը՝ որպես սինգլ թողարկված 2020 թվականի սեպտեմբերի 21-ին Universal Music Group լեյբլի շրջանակներում։ Երգում ռեփերը շոշափում է հարստության, շքեղության և հայտնիության թեմաները։ Երգի պրոդյուսեր է հանդիսացել stereoRYZE-ը։


== Պատմություն ==
Երգի թողարկման հետ միասին Էլջեյը նաև հայտարարեց տեսահոլովակի Lamborghini Countach մեքենայի խաղարկության մասին, որտեղ մասնակցության համար անհրաժեշտ էր բաժանորդագրվել Sayonara Boy ալիքին և մեկնաբանություն թողնել «Lamborghini Countach» տեհալովակում։ 2020 թվականի սեպտեմբերի 28-ին հայտարարվել է հաղթողի անունը։
2020 թվականի սեպտեմբերի վերջին Ռուսլան Տիխոնովը՝ ТНТ Music-ից, սինգլը դասել է «շաբաթվա երգեր» ցանկում։


== Տեսահոլովակ ==
Երգի տեսահոլովակի պաշտոնական հեռարձակումը տեղի է ունեցել Էլջեյի YouTube-յան պաշտոնական ալիքում 2020 թվականի սեպտեմբերին՝ սինգլի թողարկումից մի քանի ժամ անց։ Որպես ռեժիսոր հանդես է եկել Յան Բոխանովիչը։
Տեսահոլովակում կարելի է հանդիպել տեսարանի, որտեղ Էլջեյը պառկած է ասֆալտին և փորձում է սողալ դեպի ավտոմեքենան՝ ոտքերով բացելով մեքենայի դուռը։ Մուզ ԹիՎԻ-ի տվյալներով սա հղում է Ուոլ Սթրիթի գայլը ֆիլմի «հայտնի» տեսարանին, որտեղ Լեոնարդո ԴիԿապրիոն Ջորդան Բելֆորդի դերում չարաշահել էր արգելված նյութերի քանակը և կաթվածահար եղել։ Այդ պատճառով նա չէր կարողանում մտնել իր մեքենայի մեջ, այդ իսկ պատճառով դուռը բացում է իր ոտքերի միջոցով և սողում է դեպի մեքենան։ Գալինա Իվանովան Srsly.ru-ից նշել է, որ Էլջեյը այդ պահին այդքան էլ նման չէր Ջորդան Բելֆորդին, բայց ռեփ կատարողը «սառել էր գրեթե նույն դիրքով»։ Մեկ օրվա ընթացքում տեսահոլովակը հավաքել է ավելի քան 870 հազար դիտում։


== Արձագանքներ ==
Արտյոմ Կուչնիկովը՝ ТНТ Music երաժշտական էջի լրագրողը, նկատել է, որ «Lamborghini Countach» երգում քնարական հերոսը արտահայտում է իր «անկումային տրամադրությունները», որոնք կապված են հարստության և շքեղության մեջ կյանքի կորցրած հետաքրքրությունների հետ։ Արտյոմը նաև նշել է, որ երգում ռեփերը հայտնվում է որպես «մեղեդային» թրեպի կատարող։ Rap.ru կայքի խմբագիրներն ասում են, որ իր ստեղծագործության մեջ Էլջեյը պարծենում է իր ավտոտնակում գտնվող մեքենաների քանակով և «կարծես կարդում է հաջողակ ռեփերիի տիպիկ ներկայացուցչի մասին», բայց հարստության ու շքեղության հետևում «թաքնված են» ցավն ու «հոգու դատարկությունը»։


== Շքերթներ ==


== Ծանոթագրություններ ==
Արագածոտնի մարզի եկեղեցիների ցանկ

Ստորև ներկայացված է Հայաստանի Հանրապետության Արագածոտնի մարզի եկեղեցիների ցանկ


== Աղբյուրներ ==
Արագածոտնի մարզի պատմության եվ մշակույթի անշարժ հուշարձանների պետական ցուցակը հաստատելու մասին ՀՀ կառավարության 29 մայիսի 2002 թվականի N 628 որոշում
Գավակ (Սղերդի գավառ)

Անվան այլ կիրառումների համար տե՛ս՝ Գավակ (այլ կիրառումներ)Գավակ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում է Սղերդ քաղաքից 32 կմ հյուսիս։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խորոնք (Արմավիրի մարզ)

Խորոնք (մինչև 1946 թվականը` Ներքին Այլանլու, 1946-1991 թվականներին` Լենուղի),
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 3 կմ հարավ-արևմուտք։ Վերանվանվել է Լենուղի 1946 թ. ապրիլի 4-ին, Խորոնք` 1991 թ. օգոստոսի 8-ին։


== Աշխարհագրություն ==
Հեռավորությունը Երևանից՝ 24 կմ, մարզկենտրոնից 27 կմ, Հայաստանի պետական սահմանից՝ 6 կմ։
Գյուղը տեղադրված է Միջինարաքսյան հարթավայրում, ծովի մակարդակից ունի 830 մ բարձրություն։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Խորոնքի մշտական բնակչությունը կազմել է 2507, առկա բնակչությունը` 2451 մարդ։ Բնակիչները հայեր են, որոնց մի մասի նախնիները այստեղ են գաղթել Վանի, Բայազետի, Արճեշի շրջաններից և Արծափից 1829-1830 թվականներին։
Խորոնքի բնակչության փոփոխությունը ժամանակի ընթացքում` ստորև.


== Մշակույթ ==
Պատմամշակութային կոթողներ՝ բնակատեղի (մ.թ.ա. 1-ին դ. մ.թ. 1-ին դ), գերեզմանոց (18-20-րդ դդ.), եկեղեցի՝ Ս. Նշան (1880 թ.), 2-րդ աշխարհամարտում զոհվածների հիշատակը հավերժացնող հուշարձան (1988 թ.), մատուռ (18-20 դդ.)։


== Տնտեսություն ==
Համայնքի զբաղեցրած տարածքը՝ 698.0 հա, որից՝ 357.4 հա վարելահողեր, 19.6 հա այգի։
Համայնքն ունի 1 դպրոց, բուժկետ, մշակույթի տուն, համայնքային կենտրոն, մանկապարտեզ, երաժշտական դպրոց։ 


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Թանզիա

Թանզիա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աշոտ Մարգարյան (այլ կիրառումներ)

Աշոտ Մարգարյան անունը կարող է վերաբերել հետևյալ անձանց.

Աշոտ Արմենի Մարգարյան (հոկտեմբերի 14, 1989, Երևան, Հայկական ԽՍՀ, ԽՍՀՄ ), հայ հասարակական և պետական գործիչ, Արցախի Հանրապետության վարչապետի օգնական (2014-2016), Հայաստանի վարչապետի օգնական (2016 հոկտեմբեր 18 - 2017 փետրվար 6)։ ՀՀ Աշխատանքի և սոցիալական հարցերի նախարարի տեղակալ (2017, փետրվար - 2017, հուլիս)։ Հայաստանի մանուկներ բարեգործական հիմնադրամի տնտեսական զարգացման ծրագրի պատասխանատու (2017 թվականի սեպտեմբերից)։
Աշոտ Յուրիի Մարկարյան  (հունվարի 12, 1968, Արմավիր, Կրասնոդարի երկրամաս, ՌԽՖՍՀ, ԽՍՀՄ ), ռուս սամբիստ և ձյուդոիստ, ԽՍՀՄ առաջնությունների չեմպիոն և մեդալակիր, Եվրոպայի չեմպիոն, աշխարհի կրկնակի չեմպիոն, Ռուսաստանի սպորտի վաստակավոր վարպետ, Արմավիրի քաղաքային դումայի պատգամավոր, Արմավիր քաղաքի պատվավոր քաղաքացի, տնտեսական գիտությունների թեկնածու։